Greek Legal Document

Category: 65

Content:
1δ. ΝΟΜΟΣ υπ’ αριθ. 1601 της 23/24 Δεκ. 1950 (ΦΕΚ Α΄ 296) Περί συστάσεως Ειδικού Λογαριασμού Προνοίας παρά τω Ταμείω Συντάξεων Εφημεριδοπωλών και Υπαλλήλων Πρακτορείων.  Ψηφισάμενοι ομοφώνως μετά της Βουλής αποφασίζομεν: Άρθρ.1.-Συνιστάται δια του παρόντος νόμου παρά τω Ταμείω Συντάξεων Εφημεριδοπωλών και Υπαλλήλων Πρακτορείων Ειδικός Λογαριασμός Προνοίας αποκαλούμενος εφεξής χάριν συντομίας «Λογαριασμός Προνοίας». Σκοπός του Λογαριασμού Προνοίας έσεται η χορήγησις εφ’ άπαξ βοηθήματος εις τους παρά τω Ταμείω ησφαλισμένους, κατά τα ειδικώτερον δια Κανονισμού ορισθησόμενα. Σελ. 920(ι) Τεύχος 1325 Σελ. 22 Άρθρ.2.-Α΄.Πόροι του Λογαριασμού Προνοίας είναι: 1.Εισφορά των ησφαλισμένων εφημεριδοπωλών ίση προς 0,25% της τιμής πωλήσεως των εν Αθήναις, Πειραιεί και Περιχώροις πωλουμένων εφημερίδων, περιοδικών, βιβλίων και λοιπών εντύπων, παρακρατουμένη υπό των αναλαβόντων την κυκλοφορίαν των ως άνω εντύπων Πρακτορείων Εφημερίδων εκ της αμοιβής των πωλούντων ταύτα. 2.Εισφορά των ησφαλισμένων υπαλλήλων των εν Αθήναις και Πειραιεί Πρακτορείων Εφημερίδων και του Ταμείου ίση προς 2% επί των πάσης φύσεως μηνιαίων αποδοχών των, παρακρατουμένη εκ των αποδοχών των υπό των ως άνω Πρακτορείων Εφημερίδων και του Ταμείου. Β΄.Αι περί εισπράξεως κι αποδόσεως των λοιπών πόρων του Ταμείου διατάξεις εφαρμόζονται και ως προς την είσπραξιν και απόδοσιν των πόρων του συνιστωμένου Λογαριασμού Προνοίας. Άρθρ.3.-1.Ο Λογαριασμός Προνοίας έχει οικονομικήν και ασφαλιστικήν αυτοτέλειαν, έναντι των λοιπών Λογαριασμών του Ταμείου. 2.Δια Κανονισμού του συνιστωμένου Λογαριασμού Προνοίας όστις θέλει εγκριθή κατά την διαδικασίαν του άρθρ. 59 του Α.Ν. της 11 Νοεμ. 1935 «περί Οργανισμού του Υπουργείου Εργασίας» ως τούτο αυθεντικώς ερμηνευθέν και τροποποιηθέν μεταγενεστέρως ισχύει νυν, θέλουσιν ορισθή: α)Ο τρόπος οργανώσεως, διοικήσεως και διαχειρίσεως αυτού. β)Ο τρόπος τοποθετήσεως των κεφαλαίων του Λογαριασμού. γ)Αι προϋποθέσεις ας δέον να πληρούν οι ησφαλισμένοι ίνα τύχωσι των παροχών του Λογαριασμού, το ποσόν του χορηγητέου βοηθήματος ως και πάσα άλλη λεπτομέρεια αναγκαία δια την εκπλήρωσιν των σκοπών του Λογαριασμού. 39.Ι.ζ.1δ Ταμεία Συντάξεων Εφημερ/λών και Υπαλ.Πρακτορείων Αθηνών-Θεσ/νίκης(ΤΣΕΥΠ)